Diari Oficial de la Generalitat Valenciana


Sumari del DOGV 3804, del 31-07-2000 (2000/6225)

Informació pública del programa per al desenvolupament d'una actuació integrada del SUI de Benimuslem
-----------------------------------------------------------------------------------------------------

### Dades del document

Número de DOGV
:   3804

Data del DOGV
:   31-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6225


Organisme emissor
:   Exagom Verd, SL

Tipus de document
:   Anunci

Informació pública del programa per al desenvolupament d'una actuació integrada del SUI de Benimuslem [2000/X6225]
  
El senyor Arturo Enrique Meseguer Colomina, en nom i representació de la mercantil Exagom Verd, SL, ha presentat un programa per al desenvolupament d'una actuació integrada per a la gestió del SUI de Benimuslem.
  
El programa esmentat ha estat protocol·litzat davant del notari de Villanueva de Castelló, senyor Jesús F. Sanz Larrosa, alhora que n'ha estat presentat un exemplar davant de l'Ajuntament. El programa té com a objecte el desenvolupament urbanístic del sector esmentat i comprèn una alternativa tècnica consistent en un projecte d'urbanització, una memòria explicativa de l'objectiu i la finalitat del propi programa, un pla parcial i una homologació modificativa. La documentació juridicoeconòmica es presentarà en el moment procedimental pertinent.
  
Conformement amb el que preceptuen els articles 46, 47 i 48 de la Llei 6/1994, de la Generalitat Valenciana, Reguladora de l'Activitat Urbanística, (LRAU), s'exposa al públic el programa esmentat, mitjançant publicació dels anuncis corresponents en el Diari Oficial de la Generalitat Valenciana i en el periòdic Levante. Es podran presentar alternatives tècniques i al·legacions durant vint dies comptadors des de la publicació del present anunci en el Diari Oficial de la Generalitat Valenciana. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats per vint dies addicionals, si durant els deu primers dies d'informació pública alguna persona es comprometera de presentar una alternativa tècnica substancialment distinta a la inicial i en prestara caució. Les alternatives tècniques o les al·legacions i les proposicions juridicoeconòmiques que vulguen competir amb l'exposada al públic podran presentar-se, dins dels terminis esmentats, al Registre General d'entrada de l'Ajuntament de Benimuslem, c/ Colom núm. 6, en horari d'oficines.
  
Qualsevol persona que ho desitge podrà comparèixer, en els terminis esmentats, a la Notaria de Villanueva de Castellón, c/ Dr. Ramón y Cajal núm. 5,1,1ª, davant del notari senyor Jesús F. Sanz Larrosa, per a obtenir còpia de l'acta de protocol·lització o sol·licitar que aquesta li siga exhibida. Igualment podrà comparèixer a l'Ajuntament, on s'ha dipositat una còpia del programa, a l'objecte d'examinar-la i presentar les al·legacions que estime convenients.
  
L'acte d'obertura de pliques comprensives de les proposicions juridicoeconòmiques presentades tindrà lloc a l'Ajuntament en la següent data hàbil a la conclusió del termini per a presentar-les. Totes les actuacions podran ser objecte de consulta i al·legació pels interessats durant els deu dies següents a l'obertura de pliques.
  
Amb anterioritat a la publicació del present anunci i en compliment del que estableixen els articles 46.3 i 48 de la LRAU i 59.4 de la Llei 30/1992, de 26 de novembre, s'ha remés l'avís corresponent al domicili dels qui consten al Cadastre com a titulars de drets afectats per l'actuació proposada . Sense perjudici d'això, el present anunci serveix de notificació a tots els titulars cadastrals de terrenys inclosos en la unitat d'execució, els quals són els següents, sense perjudici que pogueren resultar-ne altres de desconeguts:
  
Senyora Emilia Gisbert Ferrer; senyora Mª Isabel Gisbert Salguero; senyor Juan Gisbert Ferrer; senyor José Martínez Torondell; senyor José Lliso Colomer; senyor José Moreno Vives; senyor Benjamin Comes Gómez; senyor Arturo José Comes Catalá; senyor Salvador López Luis; senyora Bernarda Bernia Tortosa; senyor Enrique Machí Ibáñez; senyora Inés López Ortiz; senyor José Blas Palau Hidalgo; senyor José Ferrer López; senyor Juan Prats Saez; senyora Mª Consuelo Rosell Escolá; Ajuntament de Benimuslem.